### Beslutning

Fremsendes til Borgmesterens Afdeling og Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 23. februar 2022 om magistratsbehandling af forslaget.

 Sagen bedes tilbagesendt byrådet via Magistraten.

**Beslutningsforslag fra SF**

Det foreslås,

1. at byrådet vedtager, at Borgmesterens Afdeling med inddragelse af Sociale Forhold og Beskæftigelse udarbejder et forslag til politisk behandling om at fremme ansættelse af mennesker, som er visiteret til fleksjob eller mennesker med handicap i kommunens kontrakter. Forslaget skal ligeledes indeholde en plan for at flere mennesker med handicap ansættes direkte i [adresse].

En undersøgelse fra VIVE viser, at beskæftigelsen for mennesker med handicap er faldet, og gabet ift. personer uden handicap på arbejdsmarkedet er dermed steget. Kun halvdelen af mennesker med handicap er i beskæftigelse, og for personer med større handicap er andelen endda endnu lavere. [adresse] bør selv tage større ansvar og samtidig stille krav om, at de private virksomheder, som gerne vil samarbejde med kommunen, også skal løfte et socialt ansvar for denne gruppe borgere. Det vil give flere mulighed for at blive en del af et arbejdsfællesskab. Samtidig får vi et mere rummeligt arbejdsmarked, hvor der bliver plads til alle, der vil og kan arbejde. Det giver også mening i en tid, hvor arbejdsgivere efterlyser flere hænder. I dag stiller [adresse] allerede krav gennem uddannelses- og beskæftigelsesklausuler. Med byrådsforslaget ønsker vi i SF at der på samme måde stilles krav om ansættelse af mennesker med handicap, så kommunen bidrager til at sikre flere job til dem, der har brug for en ekstra hånd til at komme på arbejdsmarkedet. Samtidig bør kommunen selv løfte et større ansvar og blive bedre til at ansætte mennesker med handicaps.

Stillet af Ziggy Schultz, Kirstine Krogh, Berit Berg og Sebastian Petersen (Ordfører på forslaget)

### Sagens forløb

23-02-2022 Aarhus Byråd
Fremsendes til Borgmesterens Afdeling og Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 23. februar 2022 om magistratsbehandling af forslaget.

 Sagen bedes tilbagesendt byrådet via Magistraten.